- Maatosa Wongela
- <
- 12
- >

12
Sambaata Bonchanaw Bessii?
(Mar 2:23-28; Luqa 6:1-5)
1 Hessafe guye, Sambaata gallas, Yesuusi gade giddora aadhees. Yesuusa tamaareti koshatida gisho tiya banga shirikidi moosona.Zaare 23:25. 2 Shin Farsaaweti hessa be7idi Yesuusako, “Heko, ne tamaareti Sambaata gallas oothanaw bessonnaba oothosona” yaagidosona.
3 Yesuusi zaaridi, “Dawiti koshatida wode iyara de7eysatara ay oothidaako nabbabibeketii?1 Same 21:1-6. 4 Dawiti Xoossaa keethi gelidi kahineta xalaalape attishin, inne iyara de7eysatas bessonna geeshsha daabbuwa mis.Leewe 24:9. 5 Woyko kahineti Sambaata wogaa shaaridi xoossa keethan Sambaata gallas ooso oothiko entaw bala gidonnaysa Muse higgiyan nabbabibeketii?Taybo 28:9-10. 6 Shin si7ite! Xoossa Keethaafe aadhey haysan de7ees. 7 ‘Taani hinte yarshuwa gidonashin harata maarana mela koyayis’ giya qaalay woy guuseko hinte eridaako, xillo asa bolla pirdeketa.Maato 9:13; Hose 6:6. 8 Asa Na7ay Sambaata Godaa” yaagis.
9 Yesuusi yaape bidi ayhude woosa keethi gelis. 10 Yan kushey gundida issi uray de7ees. Yesuusa mootanaw gaaso koyiya asati, “Sambaata gallas pathanaw bessi bessennee?” yaagidi oychidosona.
11 I entako, “Hinte giddofe issuwas dorsi Sambaata gallas aafon wulliko, goochidi kessonnay oonee?Luqa 14:5. 12 Yaatin asi dorsaafe waanidi daro aadhenee? Hessa gisho, Sambaata gallas lo77oba oosoy bessees” yaagis.
13 Hessafe guye, Yesuusi addiyako, “Ne kushiya piddi ootha” yaagin, uray piddi oothis. Iya kushey paxidi hanko kushiyada hanis. 14 Shin Farsaaweti yaape kare keyidi, Yesuusa waati wodhaneko maqetidosona.
Dooretida Xoossa Aylliya
15 Yesuusi enta qofaa eridi he bessaa aggidi hara soo bis. Daro asay iya kaallidi bidosona, harganchota ubbaa pathis. 16 Yesuusi, “Tabaa hara oodeska odopite” yaagidi minthi odis. 17 Hessika nabiya Isayaasi,
18 “Heko ta doorida aylley,
ta doseysi, tana ufayseysi,
taani ta ayyaana, iya bolla shempisana;Isa 42:1-4.
I, Ayhude gidonna deriyas suure pirdaba awaajana.
19 I palamenna woyko kaccenna;
ba qaalaka denban coo sissenna.
20 Suure pirdan xoono demmana gakanaw,
dincetida mayre menthenna,
cuyiyaa muqaada toysenna.
21 Ayhude gidonna derey ubbay iyan ufaysi wothana”
yaagidi xaafidaysi poletana melasa.
Yesuusanne Bi7eel-Zebuula
(Mar 3:20-30; Luqa 11:14-23)
22 Hessafe guye, tuna ayyaanan oyketida qooqenne muume ase de7eysa iyako ehidosona. Yesuusi ura pathin, uray xeellis; odetis. 23 Asa ubbay malaaletidi, “Haysi Dawita Na7aa gidandesha?” yaagidosona.
24 Shin Farsaaweti hessa si7idi, “Ha uray tuna ayyaanata kessey tuna ayyaanata halaqa Bi7eel-Zebuula wolqaana” yaagidosona.Maato 9:34; 10:25.
25 Yesuusi enta qofaa eridi, “Woli giddon shaaketiya kawotetha ubbay kundana; qassi woli giddon shaaketiya katamay woyko keethay minnidi eqenna. 26 Xalahey Xalahe kessiyaba gidiko ba giddon shaaketis guussu. Hessatho haniyaba gidiko iya kawotethay waanidi minnidi eqanaw danda7ii? 27 Taani tuna ayyaana kessey Bi7eel-Zebuula wolqan gidiko hintena kaalliya asati oodde wolqan kessannee? Hessa gisho, hintena kaalliya asati hintena pirdana. 28 Shin taani tuna ayyaanata kessey Xoossaa Ayyaanan gidiko, Xoossaa kawotethay hinteko yis.
29 “Woyko issi asi wolqaama asa soo gelidi iya shaluwa bonqanaw koyko koyrottidi he uraa qachonna ixiko waatidi danda7ii? Yaatiko iya shaluwa bonqanaw danda7ees.
30 “Taara gidonnay oonika taara eqetees; qassi taara issife shiishonna ubbay laallees.Mar 9:40. 31 Hessa gisho, si7ite; asay oothiya ay nagarinne cashsha qaali ubbay atto geetetana, shin Geeshsha Ayyaana cayiya oodeska iya nagaray atto geetetenna.Luqa 12:10. 32 Oonika Asa Na7a bolla iitabaa odetiko iyaw atto geetetana, shin Geeshsha Ayyaana bolla iitabaa odetiya oodeska ha sa7an gidin yaana alamiyan iya nagaray atto geetetenna.Luqa 12:10.
33 “Lo77o mithay lo77o ayfe ayfees; qassi iita mithay iita ayfees. Hiza, mithay eretey ba ayfiyana. 34 Hinteno, shoosha nayto, hinte iita gidishe waanidi lo77oba odetanaw danda7eetii? Asi ba wozanan kumidabaape doonan odetees.Maato 3:7; 23:33; Luqa 3:7; Maato 15:18; Luqa 6:45. 35 Lo77o asi ba wozanan wothida lo77obaape, lo77oba kessees; iita asi ba wozanan wothida iitabaape, iitabaa kessees. 36 Shin si7ite, asay odetiya coo oda ubbaas pirda gallas zaaro immana. 37 Ayis giiko, ne odetiya ne qaalan xillana; ne odetiya ne qaalay ne bolla pirdana” yaagis.
Yoonasa Malaata
(Mar 8:11-12; Luqa 11:29-32)
38 Hessafe guye, issi issi Farsaawetinne higge astamaareti Yesuusako, “Astamaariyaw, neeni malaata oothada nuna bessa” yaagidosona.Maato 16:1; Mar 8:11; Luqa 11:16.
39 Shin Yesuusi zaaridi, “Ammanetonanne iita yeletethay malaata koyees. Shin nabiya Yoonasa malaatape hara malaati iyaw imetenna.Maato 16:4; Mar 8:12. 40 Yoonasi gita molo ulon heedzu gallasinne heedzu qamma gam7idaysa mela Asa Na7ay heedzu gallasinne heedzu qamma biitta garsan gam7ana.Yoha 1:17. 41 Nanawe asay pirda gallas dendidi ha yeletethaa bolla pirdana; ayis giiko, enti Yoonasi sabbakin, si7idi banta nagaraape simmidosona. Heko, Yoonasape aadheysi haysan de7ees.Yoha 3:5. 42 Pirda gallas dugeha kawiya dendada ha yeletethaa bolla pirdana; ayis giiko, iya Solomone cincatethaa si7anaw biitta gaxape yasu. Heko, Solomonepe aadhey haysan de7ees.1 Kawo 10:1-10; 2 Taari 9:1-12.
43 “Tuna ayyaanay asape keydaape guye baw shempiya bessi koyidi haathi bayna mela bessan daaburees, shin ba koyiya shempuwa demmenna. 44 Yaanin, ‘Ta agga keyida keetha simmada baana’ yaagees. I simmiya wode keethay kaysi gideysanne pitetidi giigidi uttidaysa demmees. 45 Hiza, simmi bidi, baape iitiya hara laapun iita ayyaanata ekidi yees; entika uraa giddo gelidi de7oosona. He uraas kaseysafe guyeysi daro iitees. Ha iita yeletethaa bolla hessa mela hanana” yaagis.
Yesuusa Aayiwunne Iya Ishata
(Mar 3:31-35; Luqa 8:19-21)
46 Yesuusi deriyas oda bolla de7ishin iya aayanne iya ishati iya odisanaw koyidi karen eqidosona. 47 Issi asi iyako, “Ne aayanne ne ishati nena odisanaw koyidi karen eqidosona” yaagis.
48 Yesuusi zaaridi, “Ta aayiya oonee? Ta ishatika oonantee?” yaagis. 49 Ba kushiyara tamaareta mallishe, “Be7ite, ta aayanne ta ishati haysata. 50 Salon de7iya ta Aawa sheniya oothiya ubbay ta isha, ta michonne ta aayo” yaagis.

- Maatosa Wongela
- <
- 12
- >

12:1 Zaare 23:25.

12:3 1 Same 21:1-6.

12:4 Leewe 24:9.

12:5 Taybo 28:9-10.

12:7 Maato 9:13; Hose 6:6.

12:11 Luqa 14:5.

12:18 Isa 42:1-4.

12:24 Maato 9:34; 10:25.

12:30 Mar 9:40.

12:31 Luqa 12:10.

12:32 Luqa 12:10.

12:34 Maato 3:7; 23:33; Luqa 3:7; Maato 15:18; Luqa 6:45.

12:38 Maato 16:1; Mar 8:11; Luqa 11:16.

12:39 Maato 16:4; Mar 8:12.

12:40 Yoha 1:17.

12:41 Yoha 3:5.

12:42 1 Kawo 10:1-10; 2 Taari 9:1-12.

© 2024 TWFTW