- Yohaanisa Qoncethi
- <
- 9
- >

9
1 Hessafe guye, ichashantho kiitanchoy ba moyziya punnin salope duge sa7a kundida xoolinto be7as. He xoolintuwas wolqaama ollaa qulpey imetis. 2 Xoolintoy ollaa dooyida wode dalga coocepe keyiya cuyaa mela cuyay he ollaafe keyis. He ollaafe keyida cuyan awinne saloy dhumidosona.Medhe 19:28.
3 He cuyape booley keyidi sa7an wodhis. Sa7an de7iya kornetas de7iya wolqaa mela wolqay booletas imetis.Kessa 10:12. 4 Xoossaa maatamey som7on bayna asaa xalaalape attishin, sa7an de7iya maata woyko mithi woyko ay cil7oba gidin qohonna mela booletas odetis.Hiz 9:4. 5 Booleti asaa ichashu ageena gakanaw paxa kaa7ana mela maati imetisipe attishin, asaa wodhana mela gidenna. Korney ase dukin zaameysa mela booley dukidi zaamisees. 6 He gallasatan asay hayqo koyana, shin demmenna. Enti hayqanaw amottana, shin hayqoy entafe haakana.Iyyo 3:21; Ermi 8:3.
7 Booley olas giigidi uttida para daanees. Booliya huuphen worqa kallachi de7ees; enta som7oyka asa som7o daanees.Iyyu 2:4. 8 Iya binaanay maccasa binaana mela adusse. Enta achayka gaammo achi daanees.Iyyu 1:6. 9 Entaw tira bolla wothiya birata xururey de7ees; enta qefiya girsay oletanaw gaallabiya paranne para gaariya girsaa mela.Iyyu 2:5. 10 Entaw korne goyna daaniya goyninne dukiya yiishshi de7ees. He goynan ichashu ageena asaa qohana mela maati imetis. 11 Entana haariya kawoy de7ees; he kawoy olla kiitanchuwa. Iya sunthay Ibraawetho doonan Abdoona; qassi Girike doonan Apholiyoona geetetees. Iya sunthaa birshethay “Dhayseysa” guussu.
12 Koyro ayyey aadhis; Heko, buroo hara nam7u ayyeti eeson hanana.
13 Usupuntho kiitanchoy ba moyziya punnis. Xoossaa sinthan eqida, worqa yarsho bessan de7iya oyddu kacetape issi girsi si7as.Kessa 30:1. 14 He girsay moyze oykida usupuntho kiitanchuwako, “Efraxiisa geetetiya gita shaafan qashetida oyddu kiitanchota birsha” yaagis. 15 Biitta bolla de7iya asaape sikuwa wodhana mela he saatiyas, he gallasaas, he ageenasinne he laythas giigidi uttida oyddu kiitanchoti birshetidosona. 16 Ola para toggiya olanchota paydoy daro xeetu miloone gideysa si7as.
17 Qassi ta qoncethan paratanne he parata toggida asaa be7as. He asay tiran wothiya birata xururey tama bonqo mela zo7o, yaakinte mela, kareetha kaalose melanne diinne mela ciliilo. Parata huuphey gaammo huuphe mela; enta doonape tami, cuyinne diinney keyis. 18 Parata doonape keyida taman, cuyaninne diinniyan he heedzu gadotan sa7an de7iya asaape sikoy hayqis. 19 He parata wolqay enta doona giddoninne goynan de7ees. Enta goynayka shoosha huuphe mela; enti iyara asaa qohoosona.
20 Ha gadotape attidaysati banta kushe oosuwape simmibokona. Enti tuna ayyaanan worqafe, birape, naase biratapenne shuchafe oosetida eeqas goyinnoosona.Maz 115:4. Xeellanaw, si7anaw, hemetanaw danda7onna eeqatas goyinneysa aggibokona. 21 Asay wodheysa, biteysa, laymateysanne kayseysa aggidi maarota oychibookona.

- Yohaanisa Qoncethi
- <
- 9
- >

9:2 Medhe 19:28.

9:3 Kessa 10:12.

9:4 Hiz 9:4.

9:6 Iyyo 3:21; Ermi 8:3.

9:7 Iyyu 2:4.

9:8 Iyyu 1:6.

9:9 Iyyu 2:5.

9:13 Kessa 30:1.

9:20 Maz 115:4.

© 2024 TWFTW